Raskanir á innanlandsflugi undanfarna mánuði hafa valdið farþegum miklum óþægindum. Forstjóri Icelandair segir að nú horfi til betri vegar og í næstu viku eigi allar vélar að vera í kerfinu.
Forstjóri Icelandair segir að meira jafnvægi fari að komast á innanlandsflug. Staðan á flugvélum félagsins sé að batna en ófyrirsjáanlegar tafir á innflutningi aðfanga hafi haft mikil áhrif.
Miklar raskanir hafa verið á innanlandsflugi það sem af er ári vegna veðurs, áhrifa heimsfaraldurs og viðhaldsvinnu. Þessar raskanir, miklar sem litlar, geta haft áhrif á erindagjörðir fólks og áform. Þá hefur Icelandair einnig verið gagnrýnt fyrir ósveigjanleika og lélegt upplýsingaflæði.
Bogi Nils Bogason, forstjóri Icelandair, segir að auk óhagstæðs veðurs og áhrifa heimsfaraldurs hafi viðhaldsskoðanir á flugvélum tekið lengri tíma en búist var við.
og það gengur hægar að fá varahluti núna en í venjulegu ári hjá okkur og öllum öðrum þannig að við og heimurinn allur erum að fást við aðstæður sem enginn átti von á að vera í akkúrat núna.
Tafir á aðföngum til landsins hafi verið ófyrirsjáanlegar og það sé krefjandi að halda úti innanlandsflugi á Íslandi þar sem veður er briðgult.
Okkar markmið er alltaf að gera eins vel og við getum fyrir viðskiptavini okkar, veita eins góða þjónustu og við getum en við skiljum að sjálfsögðu að þetta getur verið óþægilegt fyrir okkar viðskiptavini ef við erum að breyta flugum með skömmum fyrirvara en það er alls ekki eitthvað sem við leikum okkur að.
Bogi Nils segir að það horfi til betri vegar og frá og með næstu viku eigi allar vélar að vera í kerfinu.
Raskanir á innanlandsflugi undanfarna mánuði hafa valdið farþegum miklum óþægindum. Forstjóri Icelandair segir að nú horfi til betri vegar og í næstu viku eigi allar vélar að vera í kerfinu.